b'\n_START_ARTICLE_\nStane Kumar\n_START_SECTION_\n\xc5\xbdivljenje\n_START_PARAGRAPH_\nV Ljubljani je \xc5\xa1tudiral umetnostno zgodovino in arheologijo. \xc5\xa0tudij je zaradi vpoklica k vojakom prekinil, nadaljeval pa ga je v Zagrebu na Akademiji likovnih umetnosti. Med drugo svetovno vojno so ga Italijani kot pripadnika odporni\xc5\xa1kega gibanja poslali v Gonars. Po vojni je sprva deloval kot gimnazijski pedagog v Ljubljani, Ilirski Bistrici in Postojni, do upokojitve pa je pou\xc4\x8deval na \xc5\xa0oli za umetnostno obrt v Ljubljani. Od 1952 do 1953 je bil predsednik Dru\xc5\xa1tva slovenskih upodabljajo\xc4\x8dih umetnikov. Sodeloval je pri mnogih skupinskih likovnih razstavah, samostojno pa je pripravil dvaintrideset razstav.'